NARIADENIE KOMISIE (ES) č. 1240/2006
zo 17. augusta 2006,
ktorým sa mení a dopĺňa nariadenie (ES) č. 902/2006, pokiaľ ide o dostupné množstvo, na ktoré sa môžu predložiť žiadosti o dovozné povolenia na určité výrobky z bravčového mäsa na obdobie od 1. októbra do 31. decembra 2006
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom (1),
so zreteľom na nariadenie Komisie (ES) č. 1458/2003 z 18. augusta 2003, ktorým sa otvára a ustanovuje správa colnej kvóty v odvetví bravčového mäsa (2), a najmä na jeho článok 5 ods. 6,
keďže:
(1)
V súlade s Dohodou vo forme výmeny listov medzi Európskym spoločenstvom a Spojenými štátmi americkými podľa článku XXIV:6 a článku XXVIII Všeobecnej dohody o clách a obchode (GATT) z roku 1994 (3) schválenou rozhodnutím Rady 2006/333/ES (4) sa množstvá ustanovené podľa kvót v nariadení (ES) č. 1458/2003 zmenili a doplnili.
(2)
Je preto nevyhnutné zmeniť a doplniť nariadenie Komisie (ES) č. 902/2006 z 19. júna 2006, ktorým sa určuje rozsah, v akom možno vyhovieť žiadostiam o dovozné povolenia predloženým v júni 2006 v rámci dovozných tarifných kvót na niektoré produkty v sektore bravčového mäsa na obdobie od 1. júla do 30. septembra 2006 (5), a prispôsobiť dostupné množstvá na obdobie od 1. októbra do 31. decembra 2006 v pomere k tým, ktoré sú stanovené v prílohe I k nariadeniu (ES) č. 1458/2003,
PRIJALA TOTO NARIADENIE:
Článok 1
Príloha II k nariadeniu (ES) č. 902/2006 sa nahrádza znením v prílohe k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 17. augusta 2006